Ruotsin liikenneviraston
säädöskokoelma

**RUOTSIN LIIKENNEVIRASTO**

Ruotsin liikenneviraston määräykset
yli 25,25 metrin pituisten perävaunuyhdistelmien teknisistä vaatimuksista;

annettu [Valitse päivämäärä].

TSFS 20[Vuosi]:[Nro]

Julkaistu
[Valitse päivämäärä]

TIE

[Lisää alasarja]

Ruotsin liikennevirasto säätää[[1]](#footnote-2) liikenneasetuksen (1998:1276) 4 luvun 12, 13 ja 17 f §:n ja ajoneuvoasetuksen (2009:211) 8 luvun 16 §:n nojalla seuraavaa:

### Johdantosäännökset

1 § Näissä määräyksissä vahvistetaan yli 25,25 metrin mutta enintään 34,5 metrin pituisten perävaunuyhdistelmien sekä perävaunuyhdistelmiin kuuluvien ajoneuvojen rakennetta ja varusteita koskevat yksityiskohtaiset säännöt. Määräyksiä sovelletaan ajettaessa teillä, joiden osalta tienpitäjä on liikenneasetuksen (1998:1276) 4 luvun 17 f §:n mukaisesti antanut määräyksiä siitä, että perävaunuyhdistelmän pituus saa olla enintään 34,5 metriä.

2 § Toisessa Euroopan unionin jäsenvaltiossa tai Turkissa laillisesti kaupan pidettyjen tai ETA-sopimuksen osapuolena olevasta EFTA-valtiosta peräisin olevien ja siellä laillisesti kaupan pidettyjen tavaroiden katsotaan olevan näiden määräysten mukaisia. Näitä säännöksiä sovelletaan toisessa jäsenvaltiossa laillisesti kaupan pidettyjen tavaroiden vastavuoroisesta tunnustamisesta ja asetuksen (EY) N:o 764/2008 kumoamisesta 19 päivänä maaliskuuta 2019 annetun Euroopan parlamentin ja neuvoston asetuksen (EU) 2019/515 mukaisesti.

3 § Näissä määräyksissä käytetyillä termeillä on sama merkitys kuin tieliikenteen määritelmistä annetussa laissa (2001:559).

Muutoin näissä määräyksissä sovelletaan seuraavia termejä ja määritelmiä:

|  |  |
| --- | --- |
| *A-kaksoisyhdistelmä* | ajoneuvoyhdistelmä, joka koostuu *vetoautosta* ja siihen kytketystä puoliperävaunusta ja apuvaunusta ja sen päälle kytketystä puoliperävaunusta |
| *AB-kaksoisyhdistelmä* | ajoneuvoyhdistelmä, joka koostuu kuorma-autosta ja siihen kytketystä apuvaunusta, jonka päälle on kytketty *linkki-puoliperävaunu*, johon puolestaan on kytketty puoliperävaunu |
| *vetoauto* | kuorma-auto, joka on varustettu puoliperävaunun kytkinlaitteella (vetopöytä)  |
| *linkki-puoliperävaunu* | puoliperävaunu, jossa on takana vetopöytä toiseen puoliperävaunuun kytkemistä varten  |
| *suorituskykyarvo*  | valmistajan määrittämä arvo, joka ilmoittaa kuorman, jonka ajoneuvo ja sen kytkinlaite kestävät |
| *ohjautuva akseli* | ohjaava akseli, jonka ohjauskulma muuttuu renkaiden ja tien välisen kitkan vaikutuksesta |

4 § Näissä määräyksissä sovelletaan seuraavia määritelmiä:

– E-sääntö nro 13: Uniform provisions concerning the approval of vehicles of categories M, N and O with regard to braking,

– E-sääntö nro 55: Uniform provisions concerning the approval of mechanical coupling components of combinations of vehicles.

### Yleiset vaatimukset

5 § Perävaunuyhdistelmä koostuu A-kaksois- tai AB-kaksoisyhdistelmästä. Ajoneuvojen ja perävaunuyhdistelmien on täytettävä 6–12 §:ssä säädetyt edellytykset. A-kaksoisyhdistelmän on täytettävä lisäksi 13–23 §:ssä säädetyt edellytykset, ja AB-kaksoisyhdistelmän on täytettävä 24–31 §:ssä säädetyt edellytykset.

6 § Kuorma-autossa on oltava vähintään kolme akselia. Perävaunuyhdistelmään kuuluvissa perävaunuissa on oltava vähintään kaksi akselia.

7 § Ajoneuvoissa, joissa on enintään kolme akselia, on oltava E-säännön nro 13 muutossarjan 11 lisäyksen 3 tai sitä uudemman mukainen ajonvakautusjärjestelmä.

8 § Kuorma-autossa on oltava laitteet, joiden avulla kuljettaja voi tarkkailla perävaunuyhdistelmän oikeaa puolta kuljettajan istuimelta.

9 § Kaikki perävaunuyhdistelmän ajoneuvot on varustettava elektronisilla jarrujärjestelmillä, joissa on lukkiutumisenestotoiminto ja jarrujen automaattinen sovitus E-säännön nro 13 muutossarjan 11 tai sitä uudemman mukaisesti.

10 § Apuvaunun vetopöydän on pyörittävä kiinnityskohdan kautta pystyakselin ympäri.

### Kilvet

11 § Perävaunuyhdistelmään on asennettava eteen ja taakse kuvan 1 mukaiset kilvet. Kilpien alareuna saa olla enintään 2,0 metriä tien yläpuolella. Eteenpäin suunnattu kilpi on sijoitettava tuulilasin alareunan alapuolelle. Taaksepäin suunnatun kilven on oltava ajoneuvon keskilinjan vasemmalla puolella.

Kilvessä on oltava

1. keltainen pohja ja punainen reunus, jotka ovat heijastavia,

2. reunus, jonka leveys on 3,0 senttimetriä,

3. teksti, jonka fontti on Tratexsvart ja jonka koko on 75 millimetriä, ja

4. sen leveyden on oltava vähintään 0,90 metriä ja korkeuden vähintään 0,45 metriä.

Leveyden ja korkeuden suhteen on oltava 2:1. Jos kilven kokoa suurennetaan, myös reunan leveyttä ja tekstin kokoa on suurennettava vastaavasti.

**Pitkä perävaunuyhdistelmä**

Kuva 1. Pitkän perävaunuyhdistelmän kilven malli.

### Vetävät akselit ja moottorin teho

12 § Jos perävaunuyhdistelmän kokonaisbruttopaino on yli 64 tonnia, kuorma-autossa on oltava vähintään kaksi vetävää akselia ja moottori, jonka teho on vähintään 310 kilowattia.

### A-kaksoisyhdistelmää koskevat erityisehdot

Kuva 2. A-kaksoisyhdistelmä

#### Etummainen puoliperävaunu

13 § A-kaksoisyhdistelmän etummaisen puoliperävaunun viimeisen akselin on oltava ohjautuva vähintään 30 kilometrin ja enintään 40 kilometrin tuntinopeuksilla.

14 § Jos etummaisessa puoliperävaunussa on kaksi akselia, etukytkinlaitteen ja ensimmäisen akselin keskipisteen välisen etäisyyden on oltava vähintään 7,7 metriä.

Jos etummaisessa puoliperävaunussa on kolme akselia, etummaisen kytkinlaitteen ja ensimmäisen akselin keskipisteen välisen etäisyyden on oltava vähintään 7,0 metriä.

15 § Etummaisen puoliperävaunun viimeisen akselin ja takakytkinlaitteen välinen etäisyys saa olla enintään 1,4 metriä.

16 § Jos etummaisessa puoliperävaunussa on vähintään kolme akselia, ensimmäisen akselin on oltava nostettava. Akselia on voitava nostaa ja laskea kuljettajan istuimelta ajon aikana.

#### Taempi puoliperävaunu

17 § Etukytkinlaitteen ja taemman puoliperävaunun ensimmäisen akselin keskipisteen välisen etäisyyden on oltava vähintään 6,2 metriä.

#### Kytkinlaitteet

18 § Kytkinlaitteet on hyväksyttävä E-säännön nro 55 muutossarjan 01 tai sitä uudemman mukaisesti. Laitteiden on suorituskykyarvojen osalta oltava autojen ja perävaunujen kytkennästä annettujen Ruotsin liikenneviraston määräysten (TSFS 2019:127) tai 19–22 §:n mukaisia.

19 § Kuorma-auton kytkinlaitteen D-arvon on oltava vähintään 130 kilonewtonia.

20 § Etummaisen puoliperävaunun etukytkinlaitteen D-arvon on oltava vähintään 130 kilonewtonia. Takakytkinlaitteen DC-arvon on oltava vähintään 120 kilonewtonia, D-arvon vähintään 130 kilonewtonia ja V-arvon vähintään 32 kilonewtonia.

21 § Apuvaunun etukytkinlaitteen DC-arvon on oltava vähintään 120 kilonewtonia, D-arvon vähintään 130 kilonewtonia ja V-arvon vähintään 32 kilonewtonia. Takakytkinlaitteen D-arvon on oltava vähintään 130 kilonewtonia.

22 § Taemman puoliperävaunun kytkinlaitteen D-arvon on oltava vähintään 130 kilonewtonia.

#### Poikkeus akseleiden välisiä etäisyyksiä koskevista säännöksistä

23 § Sen estämättä, mitä liikenneasetuksen (1998:1276) 4 luvun 13 §:n ensimmäisen momentin 4 kohdassa säädetään, kantavuusluokkaan 1 kuuluvalla tiellä akselien välinen etäisyys saa olla alle viisi metriä mutta ei alle neljä metriä. Tätä sovelletaan, jos telin ja kolmiakselisen telin kokonaispaino on pienempi kuin suurin sallittu bruttopaino kyseisten akseliryhmien ensimmäisen ja viimeisen akselin välisen etäisyyden osalta saman asetuksen liitteen 1 mukaisesti.

### AB-kaksoisyhdistelmää koskevat erityisehdot

Kuva 3. AB-kaksoisyhdistelmä

#### Etummainen linkki-puoliperävaunu

24 § AB-kaksoisyhdistelmän etummaisen linkki-puoliperävaunun viimeisen akselin on oltava ohjautuva vähintään 30 kilometrin ja enintään 40 kilometrin tuntinopeuksilla.

#### Taempi puoliperävaunu

25 § Etukytkinlaitteen ja taemman puoliperävaunun ensimmäisen akselin keskipisteen välisen etäisyyden on oltava vähintään 6,2 metriä.

#### Kytkinlaitteet

**26 §** Kytkinlaitteet on hyväksyttävä E-säännön nro 55 muutossarjan 01 tai sitä uudemman mukaisesti. Laitteiden on suorituskykyarvojen osalta oltava 27–31 §:n mukaisia.

27 § Kuorma-auton kytkinlaitteen DC-arvon on oltava vähintään 150 kilonewtonia ja V-arvon vähintään 35 kilonewtonia. DC-arvo voi kuitenkin olla alle 150 kilonewtonia mutta ei alle 130 kilonewtonia, jos kytkinlaitteen D-arvo on vähintään 180 kilonewtonia ja V-arvo vähintään 60 kilonewtonia.

Jos perävaunuyhdistelmän kokonaisbruttomassa on yli 64 tonnia mutta enintään 70 tonnia, kytkinlaitteen DC-arvon on oltava vähintään 160 kilonewtonia ja V-arvon vähintään 35 kilonewtonia. DC-arvo voi kuitenkin olla alle 160 kilonewtonia mutta ei alle 130 kilonewtonia, jos kytkinlaitteen D-arvo on vähintään 180 kilonewtonia ja V-arvo vähintään 60 kilonewtonia.

Jos perävaunuyhdistelmän kokonaisbruttomassa on yli 70 tonnia mutta enintään 74 tonnia, kytkinlaitteen DC-arvon on oltava vähintään 180 kilonewtonia ja V-arvon vähintään 35 kilonewtonia. DC-arvo voi kuitenkin olla alle 180 kilonewtonia mutta ei alle 130 kilonewtonia, jos kytkinlaitteen D-arvo on vähintään 200 kilonewtonia ja V-arvo vähintään 60 kilonewtonia.

28 § Apuvaunun etukytkinlaitteen DC-arvon on oltava vähintään 150 kilonewtonia ja V-arvon vähintään 35 kilonewtonia. DC-arvo voi kuitenkin olla alle 150 kilonewtonia mutta ei alle 130 kilonewtonia, jos kytkinlaitteen D-arvo on vähintään 180 kilonewtonia ja V-arvo vähintään 60 kilonewtonia.

Jos perävaunuyhdistelmän kokonaisbruttomassa on yli 64 tonnia mutta enintään 70 tonnia, kytkinlaitteen DC-arvon on oltava vähintään 160 kilonewtonia ja V-arvon vähintään 35 kilonewtonia. DC-arvo voi kuitenkin olla alle 160 kilonewtonia mutta ei alle 130 kilonewtonia, jos kytkinlaitteen D-arvo on vähintään 180 kilonewtonia ja V-arvo vähintään 60 kilonewtonia.

Jos perävaunuyhdistelmän kokonaisbruttomassa on yli 70 tonnia mutta enintään 74 tonnia, kytkinlaitteen DC-arvon on oltava vähintään 180 kilonewtonia ja V-arvon vähintään 35 kilonewtonia. DC-arvo voi kuitenkin olla alle 180 kilonewtonia mutta ei alle 130 kilonewtonia, jos kytkinlaitteen D-arvo on vähintään 200 kilonewtonia ja V-arvo vähintään 60 kilonewtonia.

29 § Apuvaunun takakytkinlaitteen D-arvon on oltava vähintään 130 kilonewtonia.

30 § Linkki-puoliperävaunun etukytkinlaitteen D-arvon on oltava vähintään 130 kilonewtonia. Takakytkinlaitteen D-arvon on oltava vähintään 130 kilonewtonia.

31 § Taemman puoliperävaunun kytkinlaitteen D-arvon on oltava vähintään 130 kilonewtonia.

\_\_\_\_\_\_\_\_\_\_\_

Nämä määräykset tulevat voimaan päivä kuukausi vuosi.

Ruotsin liikenneviraston puolesta

JONAS BJELFVENSTAM
 Omar Bagdadi
 (maantie ja rautatie)

1. Ks. teknisiä määräyksiä ja tietoyhteiskunnan palvelujakoskevia määräyksiä koskevien tietojen toimittamisessa noudatettavasta menettelystä 9 päivänä syyskuuta 2015 annettu Euroopan parlamentin ja neuvoston direktiivi (EU) 2015/1535. [↑](#footnote-ref-2)